Black Oystercatcher Cottages | LekkeSlaap
Black Oystercatcher Cottages is 'n familieplaas in die koel en suidelikste punt van Afrika. Dié wynplaas is tussen Elim, Bredasdorp en L'Agulhas in Suid-Afrika se Overbergstreek geleë.
Ons verblyf bestaan uit 4 kothuise wat pragtig ingerig is. Elkeen het 'n koninggrootte-bed of 2 enkelbeddens, 'n privaat badkamer en 'n toegeruste kombuisie. Twee van die kothuise het kaggels in die sitkamer vir die koue wintermaande.
Staan op jou stoep met 'n eindelose uitsig en gooi 'n vleisie op die vuur by die braaiplek. WiFi is ook beskikbaar.
Die kothuise staan langs die Black Oystercatcher Restaurant op 'n werkende wynplaas. So gaste is welkom om middagete by die restaurant te nuttig ("platters" kan vir aandete gereël word). In die somer kan gaste heerlik afkoel in die swembad en hulself verlustig in buitelug-doendinge, soos voetslaan en fietsry.
Die plaas is ook die tuiste van die Black Oystercatcher Wyne Restaurant en Trouvenue. Die trouvenue kan meer as 200 gaste akkommodeer.
Ander besienswaardighede op die Agulhas Plain sluit die Kaap Agulhas-ligtoring, Waenhuiskrans-grot, die vissermanhawe in Arniston en verskeie natuurreservate in die omgewing in. Vir die waaghalse is daar ook haaihokduik in Gansbaai.